
Z A P I S N I K
40. sjednice Vijeća Mjesnog odbora Resnik, 
održane 22. srpnja 2024., u prostorijama mjesne samouprave MO Resnik, s početkom u 17.00 sati

NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Vedrana Katalinić

Predsjedava Dominik Žibrat, predsjednik Vijeća.
Zapisnik vodi: Dominik Žibrat, predsjednik Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 40. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat, otvara raspravu o zapisniku s 39. sjednice Vijeća Mjesnog odbora Resnik. 

S obzirom da nema primjedbi Vijeće jednoglasno usvaja zapisnik s 39. sjednice. 
  Na prijedlog predsjednika Vijeće jednoglasno utvrđuje

D N E V N I     R  E D
1. Mirovanje mandata članu Vijeća Ivani Holjevac i imenovanje zamjenika člana.
1. Aktualna komunalna problematika
1. Razno: izvješća, pitanja i  prijedlozi

		Ad 1.) Mirovanje manadata članu Vijeća Ivani Holjevac i imenovanje zamjenika člana.

Predsjednik Vijeća, Dominik Žibrat izvješćuje vijećnike da je vijećnica Ivana Holjevac stavila svoj mandat u mirovanje zbog osobnih razloga. Umjesto Ivane Holjevac predložena je Vedrana Katalinić te moli Mandatno povjerenstvo da na temelju dostavljene dokumentacije podnese Izvješće te Vijeće Mjesnog odbora da na temelju Izvješća donese zaključak. 
Mandatno povjerenstvo donosi sljedeće


I Z V J E Š Ć E
o mirovanju mandata članice Vijeća Gradske četvrti Peščenica - Žitnjak

I.
Mandatno povjerenstvo konstatira da je članica Vijeća Mjesnog odbora Resnik Ivana Holjevac, izabrana s kandidacijske liste BM365 STRANKA RADA I SOLIDARNOSTI.,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21 – pročišćeni tekst), stavila svoj mandat u mirovanje iz osobnih razloga.

II.
Sukladno odredbi stavka 2. navedenog članka Odluke mandat članice Vijeća Ivane Holjevac   stavlja se u mirovanje s danom dostave pisanog zahtjeva, 8. srpnja 2024. 

III.
Politička stranka BM365 – STRANKA RADA I SOLIDARNOSTI je, 8. travnja 2024. sukladno članku 14. stavku 3. Odluke o izborima članova vijeća gradskih četvrti i mjesnih odbora, odredila za zamjenu članice u Vijeću Mjesnog odbora Resnik, Vedranu Katalinić.

IV.
Mandatno povjerenstvo predlaže Vijeću da prihvati ovo Izvješće i donese Zaključak o mirovanju mandata članici Vijeća, s prijedlogom za verifikaciju mandata novom članu  Vijeća. 

Vijeće Mjesnog odbora Resnik jednoglasno donosi

Z A K LJ U Č A K
o mirovanju mandata članice Vijeća Mjesnog odbora Resnik i početku obnašanja dužnosti zamjenika člana Vijeća

1. Prima se na znanje Izvješće Mandatnog povjerenstva o mirovanju mandata članice Vijeća Mjesnog odbora Resnik i početku obnašanja dužnosti zamjenika člana Vijeća. 
2. Dana 7. srpnja 2024. počinje mirovanje mandata iz osobnih razloga članici Vijeća Ivani Holjevac. 
3. Dana 22. srpnja 2024. Vedrana Katalinić započinje s obnašanjem dužnosti zamjenika članice Vijeća. 


Ad 2.) Aktualna komunalna problematika.

Predsjednik Vijeća Dominik Žibrat, napominje da je dobio mail Gradske četvrti gdje vijećnica Ivana Atlija postavlja pitanje o postavljanju prometnog ogledala u ulici I. Resnik
Otvara raspravu.
Nakon kratke rasprave Vijeće jednoglasno donosi sljedeći 

Z a k l j u č a k  
o postavi prometnog ogledala u ulici I. Resnik kod kbr. 69

Vijeće Mjesnog odbora Resnik na temelju zamolbe građana predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postave prometnog ogledala u ulici I. Resnik preko puta kbr. 69.
· izvod iz geoportala u prilogu.
· ovaj zaključak dostavlja se Vijeću Gradske četvrti na postupanje.


Ad 3.) Razno: izvješća, pitanja i prijedlozi.

Predsjednik Vijeća Dominik Žibrat, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.
Dovršeno u 18.00 sati.

KLASA: 024-08/24-03/1537
URBROJ: 251-13-11-11/006-24-4
Zagreb, 22. srpnja 2024.

Zapisnik sastavio:
Dominik Žibrat

Predsjednik
Vijeća Mjesnog odbora
Resnik

